Jörg Heinrich

**Jörg Heinrich** (6-dekabr 1969-yilda tugʻilgan) – nemis professional Futbol menejeri va sobiq futbolchisi. U juda koʻp qirrali oʻyinchi boʻlib, himoya (markaziy va chap qanot) va oʻrta maydonda (chap qanot va himoyakor yarim himoyachisi) turli positsiyalarda toʻp surgan. U hozirda Borussiya Dortmund jamoasida yordamchi murabbiy sifatida faoliyat olib boradi .

## Klubdagi faoliyati
**Jörg Heinrich** Sharqiy Germaniyada bir qancha klublarda toʻp surgandan soʻng, Heinrich 1990-yil yozda havaskorlar jamoasi hisoblangan Kickers Emdenga qoʻshildi va keyingi toʻrt mavsumda klub safida oʻynadi, ulardan uchtasida uchinchi divizionda edi. 1994-yilning yozida u Kickers Emdenni park etib, Bundesliga jamoasi boʻlgan Karlsruher SCga qarshi 2-0 hisobidagi magʻlubiyat bilan boshladi, ushbu oʻyinda zahiradan SC Freiburg tarkibiga oʻyinning ikkinchi yarmida qoʻshildi. U oʻz birinchi mavsumida Freiburg jamoasida doimiy 1-tarkibda maydonga tushib, oʻsha mavsumdagi jami 34 ta Bundesliga oʻyinlaridan 33 ta oʻyinda ishtirok etdi, shuningdek, klub uchun ligada yettita gol urdi va jamoaga oʻsha davrda ligada uchinchi oʻrinni qoʻlga kiritishga katta yordam berdi. U Bundesligada SC Freiburg safidagi birinchi golini oʻzining Bundesligadagi ikkinchi uchrashuvida FC Bayern Munchen ustidan 5-1 hisobida qozonilgan kutilmagan gʻalabada kiritdi. 

U keyingi mavsumda SC Freiburg uchun yana sakkizta Bundesliga oʻyinlarida ishtirok etdi va 1996-yil yanvar oyida klubni tark etib, Borussiya Dortmund jamoasiga qoʻshildi. U 1995-1996-yilgi mavsum oxirigacha Borussia Dortmund safida barcha 17 ta Bundesliga oʻyinlarida ishtirok etdi va shu mavsumda klub bilan Bundesliga chempionligi titulini ham qoʻlga kiritdi. U keyingi ikki mavsumda ham doimiy ishtirok etib, Bundesligadagi jami 68 ta oʻyindan 64 tasida maydonga tushdi. U Borussia Dortmund safida ikki yarim masum harakat qilib Bundesliga doirasida11 ta gol kiritdi, shuningdeku, 1997-yilda Borussia Dortmund bilan UEFA chempionlar ligasi kubogini ham qoʻlga kiritdi, final bahsida Borussia Dortmund safida 90 daqiqa harakat qilib, Juventus ustidan 3-1 hisobda gʻalaba qildi.

1998-yil yozida Heinrich Italiya klubida ACF Fiorentinaga oʻtdi va 2000-yil yozda Borussiya Dortmundga qayguniga qadar ikki mavsum davomida u yerda oʻynashni davom ettirdi. Fiorentina bilan ikki mavsum mobayida u 57 ta Serie A oʻyinida ishtirok etdi va klub uchun ligada beshta gol urdi . Keyinchalik u Borussiya Dortmund tarkibida uch mavsum oʻynadi, ammo bu uch mavsumning birinchisidagina asosiy tarkib oʻyinchisi sifatida toʻp surdi. 2002-yilda u klub bilan yana bir Bundesliga chempionati titulini qoʻlga kiritdi. 2000 va 2003-yillar oʻrtasida Heinrich Borusiya Dortmund safida 63 ta Bundesliga oʻyinini oʻtkazdi va klub uchun ligada yettita gol urdi. U shuningdek, 2002-03-yilgi UEFA chempionlar ligasi mavsumida Borussiya Dortmund bilan ishtirok etdi va musobaqada yetti marotaba maydonga tushdi.

2003-yil yozda Heinrich Borusiyani terk etdi va 1. FC Köln jamoasiga qoʻshildi. Heinrich 2004-yilning bahorigacha, yaʼni professional karyerasini tugatishidan oldin klub uchun mavsumda 20 ta Bundesliga oʻyinlarida ishtirok etdi. U oʻzining professional faoliyatidagi soʻngi uchrashuvini 2004-yil 27-mart kuni oʻzining sobiq jamoasi hisoblangan SC Freiburg jamoasiga qarshi oʻtkazdi va 3-0 hisobida zafar quchdi. Professional futboldan isteʼfoga chiqqanidan soʻng u toʻrtinchi diviziyada Oberliga NOFV-Nordda amatyor oʻtash maqsadida yordamchi murabbiy rolida ishladi.

## Yutuqlari
**Borussia Dortmund**

* Bundesliga: 1995–96, 2001–02
* DFL-Supercup: 1996
* UEFA Champions League: 1996–97
* Intercontinental Cup: 1997
* UEFA Cup 2-oʻrin: 2001–02

## Manbalar

## Havolalar
* 
* 
*